En El mundu que bailla (Dance, Fools, Dance, 1931), el públicu pudo ver a Joan Crawford con Clark Gable per primer vegada. El magnetismu ente los dos foi tal que l'estudiu decidió axuntalos en dellos proyeutos. Joan atopó un actor de la so talla y ello quedó afiguráu en Amor en venta (Possessed, 1931), de Clarence Brown, onde ella fai d'una trabayadora fabril que decide dir buscar nueva vida na ciudá.